| Italia |
| --- |
|  Actual campión da Copa do Mundo |
|  Actual campión da Eurocopa |
|  Actual campión da Copa de África |
| Actual campión da Copa América |
| Actual campión da Copa Ouro |
| Actual campión da Copa Asiática |
| Actual campión da Copa das Nacións da OFC |
| 

|  |
| --- |
|  |

 |
| Asociación | FIGC |
| Confederación | {{{Confederación}}} |
| Código FIFA | ITA |
| Alcume | *Azzurri* |
| Clasificación FIFA | {{{Ranking}}} |
| Clasificación ConIFA | {{{Ranking ConIFA}}} |
| Seleccionador |  |
| Máis encontros |  |
| Máximo goleador | Nicola Ventola (4) |
| **Estrea internacional****Inglaterra** Inglaterra 1 - 0 Italia ItaliaNottingham, Inglaterra; 20 de decembro de 1967 |
| **Maior vitoria****Italia** Italia 4 - 0  AlbaniaFoggia, Italia; 19 de xuño de 1997**Italia** Italia 5 - 1  TurquíaBari, Italia; 25 de xuño de 1997 |
| **Maior derrota****Suecia**  4 - 1 Italia ItaliaVäxjö, Suecia; 10 de outubro de 1971 |
|
|
|
|
|

A **selección de fútbol sub-23 de Italia** foi o equipo de fútbol representativo de Italia na categoría de idade igual ou menor aos 23 anos. Xestionada pola Federación Italiana de Fútbol, deixou de usar dita denominación tras a supresión, en 1977, do Campionato de Europa sub-23. A súa herdeira é a selección olímpica, que por normativa internacional ten os mesmos criterios de idade que a antiga sub-23.

O mellor resultado do equipo nas competicións da UEFA foron os cuartos de final do Campionato de Europa sub-23 de 1974. En 1997, vinte anos despois da súa desaparición, volveuse formar brevemente unha selección sub-23 para participar nos Xogos Mediterráneos dese ano, onde o conxunto italiano logrou a medalla de ouro tras golear por 5-1 a Turquía na final.

Historia
--------

### O equipo xuvenil

A precursora da selección italiana sub-23 foi a selección xuvenil, que debutou o 6 de abril de 1942, en Turín, ante Hungría. En este partido as dúas nacións participaron con xogadores nacidos antes de 1920, polo que *de facto* eran seleccións sub-23. Despois da segunda guerra mundial o equipo xuvenil disputou partidos con regularidade polo menos ata 1960, sempre con xogadores menores de 23 anos.

### O nacemento oficial

A selección sub-23 italiana constituíuse oficialmente en 1967, por resolución do Consello Federal da FIGC, que estableceu que, a partir da tempada 1967/68, a nova selección substituiría á Nacional B. A nova selección fixo o seu debut o 20 de decembro de 1967, nun partido amigable disputado no City Ground de Nottingham contra Inglaterra sub-23, que finalmente gañaron os ingleses por 1-0. O primeiro seleccionador foi Romolo Alzani.

 A selección italiana sub-23 en Roma no partido de clasificación para o Campionato de Europa de 1976 contra os Países Baixos.
### A Copa Latina

Despois doutro partido amigable disputado contra a selección inglesa (1-1 o 25 de maio de 1968 no estadio Giuseppe Grezar de Trieste), o equipo, agora dirixido polo adestrador da selección A, Ferruccio Valcareggi, xogou a Copa Latina sub-23, entre 1969 e 1970. A primeira vitoria da selección sub-23, con todo, tivo lugar nun partido amigable, contra a selección sub-23 de Irlanda do Norte, o 26 de marzo de 1969, en Brescia.

### O Europeo Sub-23

Co establecemento do Campionato de Europa sub-23 da UEFA, a selección italiana sub-23 participou neste evento, con resultados variados. Na edición de 1972, de novo dirixida por Ferruccio Valcareggi, foi incluída no grupo 6 con Suecia e Austria. Quedou no segundo lugar do grupo, por detrás dos escandinavos, polo que quedou eliminada.

Na edición de 1974, con Enzo Bearzot como técnico, a selección italiana acadou os cuartos de final, sendo eliminada por Alemaña Oriental. No Europeo de 1976 non conseguiu pasar da primeira fase.

En outubro de 1975, o conxunto sub-23 disputou un encontro en Londres contra o Chelsea, correspondente á *Prince Philip Cup*, trofeo en homenaxe ao Príncipe Felipe de Edimburgo. O partido rematou 0-0 e a copa foi entregada durante seis meses aos equipo italiano.

A partir da tempada 1976/77, coa supresión do Europeo sub-23, a selección italiana sub-23 pasou a chamarse "experimental". En febreiro de 1976 reapareceu a selección B, dez anos despois do seu último partido, nun encontro en Essen contra Alemaña Occidental B e con Azeglio Vicini como adestrador. A denominación da selección, con todo, non foi unívoca, e a prensa aínda a definiu como sub-23, a pesar da presenza no equipo de xogadores veteranos, como Giacinto Facchetti.

### As últimas aparicións

Tralo renacemento da selección B, a selección sub-23 cesou efectivamente a súa existencia. Desde o torneo olímpico de 1992, o regulamento establece que os equipos das seleccións nacionais deben estar compostos por xogadores sub-23. Porén, a FIGC sempre contabilizou os partidos disputados pola selección italiana nos Xogos Olímpicos, así como os de clasificación e de preparación para os Xogos, como partidos da selección olímpica, e non como partidos sub-23.

Para os Xogos Mediterráneos de 1993 os organizadores decidiron abrir o torneo ás seleccións sub-23, pero a FIGC tamén considera estes partidos como disputados pola selección olímpica.

Só para os Xogos Mediterráneos de 1997, disputados en Puglia, se restableceu a definición de selección sub-23, con Marco Tardelli como seleccionador. Italia, tras vencer a Albania por 4-0 e empatar 0-0 con Iugoslavia, na fase de clasificación, eliminou a España en semifinais, cun resultado de 2-0, e venceu a Turquía na final por 5-1, gañando o ouro. Foi a última aparición oficial da selección italiana sub-23, que non volveu ser constituída dende entón.

Palmarés
--------

* **Medalla de ouro nos Xogos Mediterráneos (1):** 1997.

Seleccionadores
---------------

* Enzo Bearzot (1969-1975)
* Azeglio Vicini (1975-1976)
* Cesare Maldini (1993)
* Marco Tardelli (1997)

Notas
-----

1. ↑  "Italy - U-23 - International Results". *rsssf.org* (en inglés). Consultado o 8 de outubro de 2022.
2. 1 2 3  A.A. 2003, p. 697.
3. ↑  A.A. 2003, p. 698.
4. ↑  "I giovani azzurri oggi a Nottingham". *La Stampa* (en italiano). 20 de decembro de 1967. p. 10. Consultado o 8 de outubro de 2022.
5. ↑  Accatino, Giulio (25 de maio de 1968). "Oggi i giovani calciatori azzurri contro la rappresentativa inglese". *La Stampa* (en italiano). p. 11. Consultado o 8 de outubro de 2022.
6. ↑  Accatino, Giulio (16 de outubro de 1968). "Italia e Francia giovani si affrontano oggi a Genova". *La Stampa* (en italiano). p. 13. Consultado o 8 de outubro de 2022.
7. ↑  Boccacini, Gigi (27 de marzo de 1969). "Una rete di Vieri decide l'incontro con l'Irlanda: 2-1". *La Stampa* (en italiano). p. 17. Consultado o 8 de outubro de 2022.
8. ↑  Perruca, Bruno (22 de novembro de 1971). "Sconfitta-beffa nel finale per un malinteso in difesa". *La Stampa* (en italiano). p. 8. Consultado o 8 de outubro de 2022.
9. ↑  Gandolfi, Giorgio (18 de abril de 1974). "Gli azzurri Under battuti nel finale". *La Stampa* (en italiano). p. 19. Consultado o 8 de outubro de 2022.
10. ↑  Perruca, Bruno (16 de xaneiro de 1976). "Niente da fare contro gli olandesi". *La Stampa* (en italiano). p. 16. Consultado o 8 de outubro de 2022.
11. 1 2  Gandolfi, Giorgio (27 de outubro de 1975). "Una coppa principesca (e nove milioni) gli obiettivi dell'Under". *La Stampa* (en italiano). p. 24. Consultado o 8 de outubro de 2022.
12. ↑  Bernardi, Bruno (26 de febreiro de 1976). "Essen, vince la Nazionale targata". *La Stampa* (en italiano). p. 14. Consultado o 8 de outubro de 2022.
13. ↑  "Barcelona '92" (PDF). *FIFA* (en inglés). Arquivado dende o orixinal (PDF) o 08 de novembro de 2012. Consultado o 8 de outubro de 2022.
14. ↑  "Maldini comincia con Inzaghi e Baggio". *la Repubblica* (en italiano). 27 de abril de 1997. Consultado o 8 de outubro de 2022.
15. ↑  Giacchino, Claudio (26 de xuño de 1997). "Ventola resta il re di Bari". *La Stampa* (en italiano). p. 35. Consultado o 8 de outubro de 2022.

Véxase tamén
------------

### Bibliografía

* A.A. V.V. (2003). *Almanacco Illustrato del Calcio* (en italiano). Panini.

### Ligazóns externas

* Sitio oficial da Federación Italiana de Fútbol *(en italiano)*.